廣州少年宮

係中國廣東省廣州市嘅少年宮，喺1952年6月1號起好，位置喺越秀區東風西路167號。佢係一間引入蘇聯模式嘅少年宮，亦係中國內地最早嘅少年宮。

史
1951年，廣州市共青團華南工委書記黃煥秋同團市工委副書記胡澤群去咗蘇聯睇過少年宮嘅運作。返到中國內地之後提出：「為咗畀細路有個好嘅校外活動環境，要學蘇聯噉搞少年宮。」喺1952年初，市共青團同團市工委副書記向中共華南分局書記、廣東省人民政府主席葉劍英提出喺廣州搞少年宮，結果同意喺嶺南文物宮入面揀間展覽館做少年宮。

由於少年宮營運期間，越嚟越多細路要搞課外活動，加上1965年4月，中國共青團九屆二中全會提過進一步關注少年兒童嘅健康成長，喺1965年後半，廣州市委常委開會決定喺德坭路，流花湖公園東南邊嘅廣州市健康化工廠舊址搞一間少年宮。1966年6月1號上晝，少年宮正式搬到而家嘅流花湖公園東南邊嘅位。

广州少年宫官网

類:廣州嘅少年宮
越秀區學校